Älä mene pois

Älä mene pois on Eero Koivistoisen säveltämä, ja Carita Holmströmin levyttämä kappale, joka edusti Suomea vuoden 1974 Eurovision laulukilpailussa. Suomen karsinnoissa kappale esitettiin Hectorin sanoittamana suomenkielisena versiona, mutta loppukilpailussa Brightonissa Holmström lauloi sen englanniksi nimellä ”Keep Me Warm”, jonka tekstistä vastasi Frank Robson. Musiikillisesti kappale on klassinen balladi.

Kappale sai kilpailussa neljä pistettä ja sijoittui 13:nneksi. Pisteet tulivat Israelilta, Britannialta ja Irlannilta.

 Kokoonpano 
Kappaleen äänitti Jouko Ahera Finnvox-studioilla Helsingissä.
 Carita Holmström – laulu ja piano
 Eero Koivistoinen – kapellimestari
 Juhani Aaltonen – huilu
 Reijo Lehtovirta – klarinetti
 Unto Haapa-aho – bassoklarinetti
 Kaj Backlund ja Jörgen Petersen – trumpetit
 Juhani Aalto, Sointu Huuskonen ja Seppo Peltola – pasuunat
 Heikki Laurila ja Eero Lupari – akustiset kitarat
 Matti Bergström – basso
 Ilpo Kallio – rummut
 Markku Hannola – lyömäsoittimet
 Matti Oiling – tamburiini
 Olavi Haapalainen, Juhani Homanen, Jukka Laakkonen, Marjukka Nenonen, Rauno Salminen, Timo Vartiainen ja Jorma Ylönen – viulut
 Ahti Pilvi – alttoviulu
 Kari Lindstedt ja Staffan Stenström – sellotCarita Holmström: Jos tänään tuntis' huomisen - Kaikki EMI-levytykset 1973-1974; kansilehtiEri esittäjiä: Kaksi lensi yli käenpesän – Helmiä Hectorin laulukirjasta -CD-albumin liitevihko, s. 2, Parlophone, 50999 636112 2 9, 2012.

 Lähteet 

 Aiheesta muualla 
Yle Elävä arkisto: Kappaleen esitys Suomen karsinnassa

Luokka:Suomen euroviisuedustuskappaleet
Luokka:Vuoden 1974 euroviisuedustuskappaleet